You are here: Home Information Articles | News Articles MEER LIG OP WETENSKAP EN TEGNOLOGIE
MEER LIG OP WETENSKAP EN TEGNOLOGIE Featured
Monday, 04 May 2015 14:29
Aanvanklik was die son, die maan en die sterre die enigte bronne van lig vir die mens. Hulle kon in die sonlig jag en kos bymekaar maak en in die nag het die maan en die sterre hulle voete gelei.
Dit het lang eeue se navorsing deur die wêreld se voorste wetenskaplikes gekos om te verstaan presies wat lig is en waarvoor dit alles aangewend kan word. Selfs vandag nog is lig 'n baie belangrike navorsingsgebied in die fisika. Behalwe om die mens se aktiwiteite te belig, speel lig 'n uiters belangrike rol op tientalle ander gebiede in die moderne samelewing.
Vanjaar is die tema vir Wetenskapweek die Internasionale Jaar van Lig. Talle interaktiewe en vermaaklike aktiwiteite word beplan om die publiek se wetenskapkennis uit te brei en jong mense aan te moedig om beroepe in hierdie interessante rigtings te kies.Tydens 3 to 7 Augustus sal alle interaktiewe en vermaaklike aktiwiteite in George aangebied word oor die rol van lig in sterrekunde, fotografie, fotosintese, lasers, mediese behandeling, lense, alternatiewe bronne van lig, wiskunde, oogkunde, spieëls, weerkunde, erfenisaspekte en kuns. Alle aanbiedinge sal oop wees vir die publiek.